b'\n_START_ARTICLE_\nMikoyan-Gurevich MiG-23\n_START_SECTION_\nIstorija\n_START_PARAGRAPH_\nPrad\xc4\x97tas kurti 7 de\xc5\xa1imtme\xc4\x8dio viduryje, kaip MiG-21 naikintuvo \xc4\xafp\xc4\x97dinis. Siekiant pagerinti naikintuvo pakilim\xc4\x85 ir t\xc5\xabpim\xc4\x85, nutarta naudoti kei\xc4\x8diamo kampo sparnus (nuo 16\xc2\xb0 iki 72\xc2\xb0). Pirmasis MiG-23 \xc4\xaf or\xc4\x85 pakilo 1967 m. gegu\xc5\xbe\xc4\x97s 26 d. ir po dvej\xc5\xb3 met\xc5\xb3 buvo prad\xc4\x97ta serijin\xc4\x97 naikintuvo MiG-23S gamyba (gamykla (rus.) \xd0\x97\xd0\xbd\xd0\xb0\xd0\xbc\xd1\x8f \xd0\xa2\xd1\x80\xd1\x83\xd0\xb4\xd0\xb0). Pirmieji pagaminti modeliai tur\xc4\x97jo tr\xc5\xabkum\xc5\xb3, tod\xc4\x97l po kiek laiko buvo modernizuota elektronika, ginkluot\xc4\x97. Naujas MiG-23M modelis tur\xc4\x97jo ir naujus galingesnius variklius, radijo \xc4\xafrang\xc4\x85, galimyb\xc4\x99 pakabinti papildom\xc4\x85 kuro bak\xc4\x85._NEWLINE_JAV suk\xc5\xabrus ir pagaminus ketvirtos kartos naikintuvus, 1974 m. MiG-23 dar kart\xc4\x85 modernizuotas: palengvintas, padidinta varikli\xc5\xb3 galia, sutrumpintas fiuzelia\xc5\xbeas. Naujasis MiG-23ML 1976 iki 1981 m. gamintas tik Taryb\xc5\xb3 S\xc4\x85jungos KOP ir iki 1985 m. eksportuotas \xc4\xaf kitas \xc5\xa1alis. A\xc5\xa1tunto de\xc5\xa1imtme\xc4\x8dio pabaigoje buvo gaminamas moderniausias variantas \xe2\x80\x93 MiG-23MLD._NEWLINE_1989 m. Kurtr\xc4\x97 mieste (Belgija) nukrito MiG-23 l\xc4\x97ktuvas, kuris autopilotu ir nevaldomas \xc5\xbemogaus-piloto nuskrido ~1000 km.'